Talabalarni qiynayotgan muammolar haqidagi qisqa metrajli film ijtimoiy tarmoqlarda katta shov-shuv ko‘tardi (video)

Talaba Feruz Bahodirov tomonidan olingan “Oliy ta’lim” nomli qisqa metrajli film ko‘pchilikka manzur bo‘ldi. Ushbu filmda O‘zbekiston oliy ta’lim tizimidagi ko‘plab muammolarni satira uslubida, juda muvaffaqiyatli ko‘rsatib berilgan. Jumladan ta’limda birlamchi ahamiyatga ega bo‘lmagan davomat, tashqi ko‘rinish, o‘qituvchilar va talabalarga xalaqit qiluvchi boshqa ikir-chikirlar kinoya bilan ko‘rsatib berilgan.

 Skrinshot: YouTube
“Oliy ta’lim” qisqa metrajli filmi talabalarni qo‘rqitish, ularga bilim emas, balki ortiqcha tashkiliy vazifalarni yuklash, ayrim o‘qituvchilarning o‘quv muassasalarida talabalarga bosim o‘tkazishi, shunchaki hisobot uchun yoziladigan “otrabotka”lar va boshqa tizim muammolari haqida hikoya qiladi.
Taniqli bloger va ijtimoiy tarmoq foydalanuvchilari film haqida juda iliq fikrlar bildirib, unda aks etgan muammolar ancha vaqtdan buyon OTMlarda mavjudligi, rejissor ularni juda muvaffaqiyatli ochib berganligini qayd etgan.